
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου @07 


11 Ιουλίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της με 2065379/12108/23.11.93 από¬ 
φασης Υπουργείου Εσωτερικών και Οικονομικών 
«Παροχή της εγγύησης του Δημοσίου στο Ταμείο 
Παρακαταθηκών και Δανείων για τη χορήγηση στο 
Δήμο Κοζάνης δανείου ύψους δρχ. 1.000 εκατ.» 1 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων για κάλυψη δα¬ 
νείου της σε συνάλλαγμα στην Τράπεζα Εργασίας 
ποσού ισοτίμου δρχ. 2.000 εκατ. 2 

Παροχή της εγγύησης του Ελληνικού Δημοσίου προς 
τις Τράπεζες για τη δανειοδότηση των πληγέντων 
από τον σεισμό της 13ης Μαΐου 1995 στους Νομούς 
Γρεβενών και Κοζάνης καθώς και για τη ρύθμιση 
οφειλών από προηγούμενα δάνεια . 3 

Καθορισμός αριθμού προσώπων που θα απασχολη¬ 
θούν στο Υπ. Γεωργίας με σύμβαση μίσθωσης έρ¬ 
γου . 4 

Ανακαθορισμός ύψους επιχορήγησης Εταιρίας Παιδι¬ 
κών και Εφηβικών Βιβλιοθηκών οικ. έτους 1995 . 5 

Πρακτική άσκηση σπουδαστών Τ.Ε.Ι. στο Αγρόκτημα 
του Τ.Ε.Ι. Λάρισας. 6 

Καταβολή αποζημίωσης πρακτικής άσκησης σπουδα¬ 


στών Τ.Ε.Ι. στο Ι.Κ.Ϋ. 7 

Έγκριση απασχόλησης μέχρι 3 διερμηνέων για την κά¬ 
λυψη αναγκών διέρμηνείας Διεθνούς Ημερίδας. . 8 

Κατακτήριες εξετάσεις για την εισαγωγή στη Σχολή 
Αξιωματικών Ελληνικής Αστυνομίας. 9 


Αντικατάσταση μελών της Επιτροπής Ανταγωνισμού. 10 

Καθορισμός του αριθμού των απολυθέντων υπαλλήλων 
της ΟΙ.ΥΜΡΙΟ ΟΑΤΕΒΙΝΘ που θα επαναπροσλη- 
φθούν στο Υπουργείο Μεταφορών και Επικοινω¬ 
νιών, εντός του δευτέρου εξαμήνου του έτους 


1995: .11 

Καθορισμός του αριθμού των απολυθεισών καθαρι¬ 
στριών (Ν. 1882/90) που θα επαναπροσληφθούν 
στο Υπουργείο Μεταφορών και Επικοινωνιών, εντός 
του δευτέρου εξαμήνου του έτους 1995.12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2036249/5702 (1) 

Τροποποίηση της με 2085379/12108/23.11.93 απόφα¬ 
σης Υπουργείου Εσωτερικών και Οικονομικών «Πα¬ 
ροχή της εγγύησης του Δημοσίου στο Ταμείο Παρακα¬ 
ταθηκών και Δανείων για τη χορήγηση στο Δήμο Κοζά¬ 
νης δανείου ύψους δρχ. 1.000 εκατ.». 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των Α.Ν. 747/1945 και 9/1987 και του 
άρθρου 8 του Ν. 1266/1982. 

2. Τις διατάξεις του Ν. 1069/80 και της παρ. 7 του άρ¬ 
θρου 57 του Ν. 218/94. 

3. Το Π.Δ. αριθ. 12/1995 (ΦΕΚ 6/25.1.95). 

4. Την απόφασή μας 2065379/12108/23.11.93 με την 
οποία παρασχέθηκε η εγγύηση του Δημοσίου στο Ταμείο 
Παρακαταθηκών και Δανείων για τη χορήγηση δανείου στο 
Δήμο Κοζάνης ποσού δρχ. 1.000.000.000 για την Τηλε- 
θέρμανση της Κοζάνης. 

5. Την απόφαση αρ. 24/95 του Διοικητικού Συμβουλίου 
της Δημοτικής Επιχείρησης Ύδρευσης Αποχέτευσης 
(ΔΕΥΑ) Κοζάνης με την οποία αποδέχεται το δάνειο 
ύψους 1 δισ. δρχ. του Δήμου Κοζάνης από το Ταμείο Πα¬ 
ρακαταθηκών και Δανείων. 

6. Την απόφαση με αρ. 337/1995 της 10.4.95 του Δη¬ 
μοτικού Συμβουλίου Κοζάνης. 

7. Την από 28.5.95 έγκριση της Νομαρχίας Κοζάνης. 

8. Τα αρ. 64866/19.5.95 και 73099/2.6.95 έγγραφα 
του Ταμείου Παρακαταθηκών και Δανείων. 

9. Την αριθ. 1026431/268/0006Α/2.3.94 (ΦΕΚ 154/ 
Β/7.3.94) απόφαση του Πρωθυπουργού και Υπουργού Οι¬ 
κονομικών «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

Τροποποιούμε την με αριθ. 2065379/12108/23.11.93 
απόφασή μας που αναφέρεται στο προοίμιο της παρού¬ 
σας και ορίζουμε ότι αυτή εξακολουθεί να ισχύει υπέρ της 
Δημοτικής Επιχείρησης Ύδρευσης και Αποχέτευσης του 
Δήμου Κοζάνης. 

Κατά τα λοιπά η απόφασή μας ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1995 
α υπουργοί 

ΕΣΩΤΕΡΙΚΟΝ ΥΦΥΠ. ΟΙΚΟΝΟΜΙΚΟΝ 

Κ. ΣΚΑΝΔΑΛΙΔΗΣ Ν. ΚΥΡ1 ΑΖΙΑΗ Σ 

-♦- 

Αριθ. 2038985/6031 (2) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων για κάλυψη δανείου 
της σε συνάλλαγμα στην Τράπεζα Εργασίας ποσού ισο¬ 
τίμου δρχ. 2.000 εκατ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945,9/1967 και του άρ¬ 
θρου 8 του Ν. 1266/82. 

2. Την απόφαση της ΕΝΠΘ της Τράπεζας της Ελλάδος 
αριθ. 459/3/5.11.1990. 

3. Το από 15.6.95 ΤΕΛΕΞ της Ευρωπαϊκής Τράπεζας 
Επενδύσεων. 

4. Το από 1.6.95 έγγραφο της Τράπεζας Εργασίας. 

5. Την κοινή απόφαση του Πρωθυπουργού και του 
Υπουργού Οικονομικών αρ. 1026431/268/006Α/2.3.94 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Παρέχουμε την εγγύηση του Ελληνικού Δημοσίου, όχι 
όμως και την ανάληψη του συναλλαγματικού κινδύνου, 
στην Ευρωπαϊκή Τράπεζα Επενδύσεων για την μεταξύ αυ¬ 
τής και της Τράπεζας Εργασίας σύναψη δανείου σε συ¬ 
νάλλαγμα ποσού ισοτίμου δρχ. δύο δισεκατομμυρίων 
( 2 . 000 . 000 . 000 ). 

Με την απόφαση αυτή, αναλαμβάνουμε την υποχρέωση 
να καλύψουμε τις υποχρεώσεις της τράπεζας Εργασίας 
που απορρέουν από τη σύμβαση χρηματοδότησης μεταξύ 
της Τράπεζας Εργασίας και της Ευρωπαϊκής Τράπεζας 
Επενδύσεων, σε περίπτωση καθυστέρησης εξόφλησης 
ληξ/σμης δόσης ή τόκων εκ μέρους της Τράπεζας Εργα¬ 
σίας. 

Καθορίζουμε προμήθεια υπέρ του Δημοσίου 1%ο (ένα 
τοις χιλίοις) για την παρεχόμενη εγγύηση του η οποία θα 
υπολογίζεται και θα αποδίδεται σ’ αυτό από τη Τράπεζα 
Εργασίας σύμφωνα με το άρθρο 14 του Ν. 2166/93. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1995 

Ο ΥΦΥΠΟΥΡΓΟΣ 

ΝΙΚ. ΚΥΡ1ΑΖ1ΔΗΣ 

- 4 · . 

Αριθ. 2040344/6250/0025 (3) 

Παροχή της εγγύησης του Ελληνικού Δημοσίου προς τις 
Τράπεζες για τη δανειοδότηση των πληγέντων από τον 
σεισμό της 13ης Μαϊου 1995 στους Νομούς Γρεβενών 
και Κοζάνης καθώς και για τη ρύθμιση οφειλών από 
προηγούμενα δάνεια. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 σε συν¬ 
δυασμό με τις διατάξεις του Ν. 1266/82, όπως ισχύει. 


2. Την αριθ. 242/6.6.95 (ΦΕΚ 104/Α/7.6.95) Πράξη 
Υπουργικού Συμβουλίου «Για την αποκατάσταση των ζη¬ 
μιών από τον σεισμό της 13ης Μαϊου 1995 στους Νομούς 
Γ ρεβενών και Κοζάνης». 

3. Την αριθ. οικ. 1313/ΤΣΕΠ 32/21.6.95 κοινή Υπουρ¬ 
γική απόφαση των Υπουργών Εθνικής Οικονομίας, Οικο¬ 
νομικών και ΠΕ.ΧΩ.Δ.Ε. με την οποία εγκρίθηκε η παροχή 
πιστωτικών διευκολύνσεων για την αποκατάσταση των ζη¬ 
μιών από τον σεισμό της 13ης Μαϊου 1995 στου Νομούς 
Γ ρεβενών και Κοζάνης. 

4. Το αριθ. οικ. 1428/27.6.95 έγγραφο του Υπουργείου 
Περιβάλλοντος, Χωροταξίας και Δημοσίων Έργων με το 
οποίο ζητά να δοθεί η εγγύηση του Δημοσίου για την πα¬ 
ροχή των πιστωτικών διευκολύνσεων που εγκρίθηκαν με 
την ανωτέρω αριθ. οικ. 1313/ΤΣΕΠ 32/21.6.95 κοινή 
Υπουργική απόφαση. 

5. Την Πράξη Διοικητή Τράπεζας Ελλάδος αριθ. 1620/ 
89. 

6. Την αριθ. 1026431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

Εγκρίνουμε την εγγύηση του Δημοσίου προς την Αγρο¬ 
τική Τράπεζα της Ελλάδος, την Εθνική Κτηματική Τρά¬ 
πεζα της Ελλάδος, την Εθνική Στεγαστική Τράπεζα, το 
Ταμείο Παρακαταθηκών και Δανείων και τις Εμπορικές 
Τράπεζες για·τη χορήγηση δανείων σε πληγέντες από τον 
σεισμό της 13ης Μαϊου 1995 στους Ν. Γ ρεβενών και Κο¬ 
ζάνης ιδιώτες, επιχειρήσεις, εμπόρους και επαγγελματίες 
(περιλαμβανομένων και των ελευθέρων επαγγελματιών) 
προς αποκατάσταση των ζημιών τους καθώς και για τη 
ρύθμιση οφειλών από δάνεια που είχαν χορηγηθεί μέχρι 
τις 13.5.95 σύμφωνα με τους όρους και προϋποθέσεις 
που αναφέρονται: 

1) στην Πράξη του Υπουργικού Συμβουλίου με αριθ. 
242/6.6.95 και 

2) στην κοινή απόφαση των Υπουργών Εθνικής Οικονο¬ 
μίας, Οικονομικών και ΠΕ.ΧΩ.Δ.Ε. με αριθ. οικ. 1313/ 
ΤΣΕΠ 32/21.6.95. 

Η εγγύηση αυτή καλύπτει κατά 100%. 
α) Τα στέγαστικά δάνεια όλων των περιπτώσεων που 
αναφέρονται στο Κεφάλαιο Α' της προαναφεράμενης κοι¬ 
νής απόφασης των Υπουργών Εθνικής Οικονομίας, Οικο¬ 
νομικών και ΠΕ.ΧΩ.Δ.Ε. 

Δεν καλύπτονται δηλαδή τα συμπληρωματικά δάνεια 
που αναφέρονται στο Κεφάλαιο Β' αυτής. 

β) Τα δάνεια που θα χορηγηθούν σε επιχειρήσεις και 
επαγγελματίες, περιλαμβανομένων και των ελευθέρων 
επαγγελματιών, προς αποκατάσταση ζημιών τους σε κτι- 
ριακές εγκαταστάσεις όπου, ασκούν την οικονομική δρα- 
στηριότητά τους, που αναφέρονται στο Κεφάλαιο Γ' της 
αριθ. οικ. 1313/ΤΣΕΠ 32/21.6.95 απόφασης. 

Δεν καλύπτονται δηλ. τα συμπληρωματικά δάνεια που 
θα χορηγηθούν για την αποκατάσταση ζημιών τους σε λοι¬ 
πές πάγιες εγκαταστάσεις και εξοπλισμό των σεισμοπλή¬ 
κτων επιχειρήσεων και επαγγελματιών (κεφ. Γ παρ. 7). 

γ) Τις οφειλές που θα προκύψουν από τις ρυθμίσεις που 
θα γίνουν με βάση τις διατάξεις του κεφαλαίου Δ' παρ. VI- 
της προαναφεράμενης απόφασης και στα πλαίσια των 
διατάξεων της ΠΔ/ΤΕ 1620/89. 

δ) Τα δάνεια που θα χορηγηθούν σε μεταποιητικές επι¬ 
χειρήσεις, εμπόρους και επαγγελματίες περιλαμβανομέ- 
νων και των ελευθέρων επαγγελματιών, για την αντιμετώ- 

πιση πάσης φύσεως εκτάκτων αναγκών σε κεφάλαια κίνη¬ 
σης περιλαμβανομένης και της εξόφλησης υποχρεώσεων, 
κατά τα οριζόμενα στο κεφάλαιο Δ' της αριθ. οικ. 1313/ 
ΤΣΕΠ 32/21.6.95 κοινής Υπουργικής απόφασης μέχρι 
ποσού δρχ. 30.000.000. 

Με την εγγύηση αυτή το Ελληνικό Δημόσιο αναλαμβάνει 
την υποχρέωση να καταβάλλει στις δανεΐστριες Τράπεζες 
τις προερχόμενες από τις ανεξόφλητες δόσεις των ανω¬ 
τέρω δανείων απαιτήσεις τους. Οι Τράπεζες αυτές σε πε¬ 
ρίπτωση που δεν εξοφλήσουν οι πρωτοφειλέτες τις ληξι¬ 
πρόθεσμες δόσεις τους ή μέρος αυτών, διακαιούνται 
αφού περάσει ένα τρίμηνο από τη λήξη τους, να ζητήσουν 
από το Δημόσιο (Γ.Λ.Κ. Δ25-Δ) την εξόφληση των απαιτή- 
σεών τους μετά από προηγούμενη βεβαίωσή τους στην 
αρμόδια Δημόσια Οικονομική Υπηρεσία (ΔΟΥ) στο λογ/ 
σμό Νο 555 σαν έσοδο του λογαριασμού του Δημοσίου 
«Κεφάλαιο Ασφαλίσεως Χρηματοδοτήσεων εκ Κεφα¬ 
λαίων ή εγγυήσει του Ελληνικού Δημοσίου» σύμφωνα με 
τις διατάξεις του Π.Δ/τος 16/1989 (ΦΕΚ 6/5.1.1989 τ.Α') 
και τις οδηγίες της εγκυκλίου μας με αριθμ. 98348/2945/ 
8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μηνών 
για τον οποίο το Δημόσιο καλύπτει με την εγγύησή του τό¬ 
κους υπερημερίας για κάθε καθυστερημένη δόση την εί¬ 
σπραξη των ληξιπρόθεσμων εγγυημένων από το Δημόσιο 
δόσεων από τους πρωτοφειλέτες με την ίδια επιμέλεια 
που δείχνουν και για τα δάνεια που χορηγούν χωρίς την εγ¬ 
γύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν σχετικό 
έγγραφό τους στο Γ.Λ.Κ. Δ 25-Δ' προκειμένου να εξοφλη¬ 
θούν από το Δημόσιο οι εγγυημένες απαιτήσεις τους, τα 
εξής δικαιολογητικά: 

1. Τη συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεων τους στην οποία να φαίνονται όλα τα 
στοιχεία του δανείου (π.χ. χρονολογία χορήγησης, ποσό, 
χρονολογίες λήξης δόσεων, ποσά δόσεων, ποσά καταβο¬ 
λών, χρονολογίες καταβολών, τυχόν τόκοι υπερημερίας, 
έξοδα κ.λπ.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (ΔΟΥ). 

Τέλος οι Δανείστριες Τράπεζες (Κεντρικά Καταστή¬ 
ματα) παρακαλούνται να υποβάλλουν στο Γ.Λ.Κ. Δ.25 - 
Τμήμα Δ' κάθε εξάμηνο χωρίς καθυστέρηση, συγκεντρω¬ 
τική κατάσταση στην οποία να αναφέρεται η κίνηση των 
ανωτέρω δανείων που θα χορηγηθούν από αυτές και τα 
Υποκαταστήματά τους, σύμφωνα με τις οδηγίες που 
έχουν δοθεί με την εγκύκλιό μας με αριθμ. 189030/ 
24.12.75. 

Από τις διατάξεις της παρούσας προκαλείται δαπάνη εις 
βάρος του Κρατικού Προϋπολογισμού, η οποία όμως δεν 
μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1995 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 


Αριθ. 370552 ( 4 ) 

Καθορισμός αριθμού προσώπων που θα απασχοληθούν 
στο Υπ. Γεωργίας με σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΓΕΩΡΓΊΑΣ 

Έχοντας υπόψη: 

1. Τις διατάξεις: 

α. Του άρθρου 15 του Ν. 1735/87 «Προσλήψεις στο Δη¬ 
μόσιο τομέα κ.λπ.». 

β. Του άρθρου 1 του αριθμ. 33361 /91 Κοινής Υπουργι¬ 
κής Απόφασης «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91». 

2. Την αριθμ 154/20.4.95 Π.Υ.Σ. με την οποία εγκρίνε- 
ται η ανάθεση έργου από το Υπουργείο Γεωργίας σε τρια- 
κόσιους πενήντα (350) παρατηρητές Υδρολογικών Σταθ¬ 
μών, για χρονικό διάστημα ενός (1) χρόνου, σύμφωνα με 
τις διατάξεις του άρθρου 15 του Ν. 1735/87, για την κά¬ 
λυψη αναγκών του τομέα Εγγείων Βελτιώσεων. 

3. Τις εξαιρετικές υπηρεσιακές ανάγκες των υπηρεσιών 
Εγγείων Βελτιώσεων του Υπουργείου Γεωργίας σε προ¬ 
σωπικό για τη συγκέντρωση και επεξεργασία υδρολογικών 
στοιχείων από τους Υδρολογικούς Σταθμούς της χώρας. 

4. Το γεγονός ότι το ανωτέρω έργο δεν ανάγεται στον 
κύκλο των καθηκόντων των υπαλλήλων του Υπουργείου 
Γεωργίας δεδομένου ότι στις αρμόδιες υπηρεσίες 
του Υπουργείου δεν υπηρετεί κατάλληλο προσωπικό για 
το έργο αυτό αποφασίζουμε: 

1. Καθορίζουμε τον αριθμό προσώπων που θα απασχο¬ 
ληθεί στο Υπουργείο Γεωργίας με σύμβαση μίσθωση έρ¬ 
γου σε τριακόσια πενήντα (350) άτομα ειδικότητας Παρα¬ 
τηρητών Υδρολογικών Σταθμών. 

2. Το έργο που θα εκτελέσουν τα ανωτέρω άτομα συνί- 
σταται στη συγκέντρωση και επεξεργασία υδρολογικών 
στοιχείων απο τους Υδρολογικούς Σταθμούς της χωράς. 

3. Τα άτομα στα οποία θα ανατεθεί το έργο τούτο θα 
πρέπει \Λι έχουν τουλάχιστον απολυτήριο Δημοτικού Σχο¬ 
λείου 

4. Το ανωτέρω έργο θα εκτελεσθεί σε χρονικό διάστημα 
ενός έτους και με τους ειδικότερους όρους που θα περι- 
ληφθούν στην οικεία σύμβαση, για την υπογραφή της 
οποίας εξουσιοδοτούνται οι Προϊστάμενοι των υπηρεσιών 
που θα εκτελεστεί το έργο. 

5. Το ποσό της αμοιβής κάθε παρατηρητή καθορίζεται 
από 3 εώς 6 ημερομίσθια ειδικότητας εργατοτεχνιτών της 
Ε.Γ.Σ.Σ.Ε του έργου αυτού θα ανέλθει στο ποσό των ενε¬ 
νήντα πέντε εκατομμυρίων (95.000.000) δρχ. και θα βα¬ 
ρύνει τις πιστώσις του Προγράμματος Δημοσίων Επενδύ¬ 
σεων. 

6. Το ανωτέρω έργο θα εκτελεσθεί στις κατωτέρω Περ/ 
κες Δ/νσεις Εγγείων Βελτιώσεων, /ήτοι: 

1. I Π.Δ.Ε.Β. Καβάλα. 

2. II Π.Δ.Ε.Β. Θεσσαλονίκη. 

3. III Π.Δ.Ε.Β. Λάρισα. 

4. IV Π.Δ.Ε.Β. Αττικής & Νήσων. 

5. V Π.Δ.Ε.Β. Πάτρα. 

6. VI Π.Δ.Ε.Β. Γιάννενα. 

7. VII Π.Δ.Ε.Β. Ηράκλειο Κρήτης. 

Η απόφαση αυτή να δημοσιευθεΐ στην Εφημερίδα τηο 
Κυβερνήσεως. 

Αθήνα, 10 Ιουλίου 1995 
Οι Γενικοί Γραμματείς 

Προεδρίας της Κυβέρνησης Γεωργίας 

ΓΕΩΡΓ. ΠΑΥΛΕΑΣ ΣΤ. ΜΑΡΙΝΙΔΗΣ 

-♦- 

Αριθ. Φ.1.Α/360/ΙΒ/5750 (5) 

Ανακαθορισμός ύψους επιχορήγησης Εταιρίας Παιδικών 
και Εφηβικών Βιβλιοθηκών οικ. έτους 1995. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 0 παρ. α του Ν. 2174/93 
(ΦΕΚ 210/Α/93) «Κύρωση Σύμβασης μεταξύ του Ελληνι¬ 
κού Δημοσίου και της εταιρίας ίδρυσης παιδικών και εφη¬ 
βικών βιβλιοθηκών». 

2. Τον Κρατικό Προϋπολογισμό οικονομικού έτουο 
1995. 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

4. Το αριθμ. ΔΌ.Α/Φ.03/37/Φ.102/10.12.1993 έγ¬ 
γραφο του Υπουργείου Προεδρίας. 

5. Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού 
ύψους 75.000.000 δραχμών στον ΚΑΕ 2529 του Ειδικού 
Φορέα 19-120, αποφασίζουμε: 

Ανακαθορίζουμε για το οικον. έτος 1995 την επιχορή¬ 
γηση του Ν.Π.Ι.Δ. «Οργανισμός Παιδικών και Εφηβικών Βι¬ 
βλιοθηκών» στο ύψος των κονδυλίων της εγγεγραμμένης 
στον προϋπολογισμό οικ. έτους 1995 πίστωσης (ΚΑΕ 
2529, Ε.Φ. 19.120 δρχ. 75.000.000) όπως αυτά προσδιο¬ 
ρίζονται κάθε φορά, με τα οριζόμενα στις σχετικές απο¬ 
φάσεις του Υπουργού Οικονομικών ποσοστά διάθεσης. 

Η αριθμ. ΙΒ/1279/7.12.1994 (ΦΕΚ 110/Β) Κ.Υ.Α. κα- 
ραργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1995 

οι ΥΠΟΥΡΓΟΙ 

ΕΟΚΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 

- . 

Αριθ. Ε5/1801 (0) 

Πρακτική άσκηση σπουδαστών Τ.Ε.Ι. στο Αγρόκτημα του 
Τ.Ε.Ι. Λάρισας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351 /83 (ΦΕΚ 56/τ. Α') «Εισαγωγή σπουδαστών στην Τρι¬ 


τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/τ.Α). 

3. Το γεγονός ότι από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις της παρ. 2 της παρούσας και αναφέρεται το ύψος της 
προκαλουμένης δαπάνης και η εγγραφή πίστωσης στον 
οικείο προϋπολογισμό για την κάλυψή της. 

4. Την με αριθ. Ε5/2880/5.5.87 απόφασή μας 

5. Την με αριθ. Η/5615/94 (567/Β ) απόφαση του Πρω¬ 
θυπουργού «Ανάθεση αρμοδιοτήτων Αναπληρωτή Υπουρ¬ 
γού του ΥΠΕΠΘ», αποφασίζουμε: 

1. Συμπληρώνουμε την με αριθ. Ε5/2880/87 απόφασή 
μας, αυξάνοντας κατά τρείς (3) τις θέσεις πρακτικής 
άσκησης σπουδαστών Τμήματος Ζωικής Παραγωγής, στα 
εργαστήρια του Τμήματος ή στο Αγρόκτημα του Τ.Ε.Ι. Λά¬ 
ρισας. 

2. Η πρακτική άσκηση στο επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 
έτους, αρχίζοντας από 1.4.1995. 

3. Οι αποζημιώσεις και ασφαλιστικές ^εισφορές των 
ασκουμένων σπουδαστών Τ.Ε.Ι. βαρύνουν τον προϋπολο¬ 
γισμό του Τ.Ε.Ι. Λάρισας. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Τ.Ε.Ι. Λάρισας 
ύψους 1.665.900 δρχ. (3 χ 61.700 χ 9 μήν.), περίπου για 
το τρέχον οικονομικό έτος και 2.221.200 δρχ. 
(3 χ 61.700 χ 12 μήν.) περίπου για καθένα από τα επό¬ 
μενα οικονομικά έτη. 

Για την ανωτέρω δαπάνη έχει έγγραφέ! πίστωση στον 
προϋπολογισμό του Τ.Ε.Ι. Λάρισας, ύψους 40.000.000 
δρχ., με τα στοιχεία ΚΑΕ 0289, 0521. 

Η απόφαση αυτή να δημοσιευθεί στην Εφημερίδα τηο 
Κυβερνήσεως. 

Αθήνα, 7 Ιουλίου 1995 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

-♦ 

Αριθ. Ε5/1800 (7 ) 

Καταβολή αποζημίωσης πρακτικής άσκησης σπουδαστών 
Τ.Ε.Ι. στο Ι.Κ.Υ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 · Τις διατάξεις του άρθρου 12, παρ. 1, εδ. δ', του Ν. 

1351 /83 (ΦΕΚ 56/τ.Α’) «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/τ.Α). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά- 
ξεις της παρ. 1 της παρούσας και αναφέρεται το ύψος της 
προκαλουμένης δαπάνης και η εγγραφή πίστωσης στον 
-οικείο προϋπολογισμό για την κάλυψή της. 

4. Την αριθ. 5615/94 (ΦΕΚ 567/τ.Β ) απόφαση του 
Πρωθυπουργού «Ανάθεση αρμοδιοτήτων Αναπληρωτή 
Υπουργού του ΥΠ.Ε.Π.Θ.», αποφασίζουμε: 

1. Καταβάλλουμε την αποζημίωση πρακτικής άσκησης 
στους σπουδαστές των Τ.Ε.Ι. οι οποίοι πραγματοποιούν 

την άσκησή τους στο Ίδρυμα Κρατικών Υποτροφιών 
(Ι.Κ.Υ.) όπως αυτή ορίζεται στην κοινή Υ.Α. 2025805/ 
0022/93 (ΦΕΚ 307/τ.Β') όπως συμπληρώθηκε με την 
όμοια 2040776/4589/0022/94 (ΦΕΚ 502/τ.Β), συμπλη¬ 
ρώνοντας την με αριθ. Ε5/7595/23.10.86 απόφαση του 
Υπουργού Εθνικής Παιδείας και θρησκευμάτων ως εξής: 

ΙΔΡΥΜΑ ΚΡΑΤΙΚΩΝ ΥΠΟΤΡΟΦΙΩΝ (Ι.Κ.Υ.) 

Από τις διατάξεις της απόφασης Ε5/7595/23.10.86 
προκαλεΐται δαπάνη σε βάρος του προϋπολογισμού του 
Ι.Κ.Υ. ύψους 5.760.000 δρχ., περίπου για το τρέχον Οικο¬ 
νομικό έτος και για καθένα από τα επόμενα οικονομικά 
έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Ι.Κ.Υ. ύψους 5.760.000 δρχ., με τα 
στοιχεία Κ.Α. 0419. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1995 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

♦- 

Αριθ. 1/1428 (8) 

Έγκριση απασχόλησης μέχρι 3 διερμηνέων για την κά¬ 
λυψη αναγκών διερμηνείας Διεθνούς Ημερίδας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) Του Π.Δ. 147/1976 «Περί του Οργα¬ 
νισμού της Κεντρικής Υπηρεσίας του Υπουργείου Εθνικής 
Παιδείας και θρησκευμάτων». 

β) Του άρθρου 40 του Ν. 1304/1982. 

γ) Του άρθρου 15 του Ν. 1735/1987 «Προσλήψεις στο 
Δημόσιο Τομέα, κοινωνικός έλεγχος στη Δημόσια Διοί¬ 
κηση, πολιτικά δικαιώματα και άλλες διατάξεις» όπως τρο¬ 
ποποιήθηκε με την αριθ. ΔΙ- 
ΠΙΔ/Φ42/37/10112/20.10.1988 απόφαση του Υπουρ¬ 
γού Προεδρίας της Κυβέρνησης που κυρώθηκε με το άρ¬ 
θρο 11 του Ν. 1835/1989 «Σύσταση Υπουργείου Τουρι¬ 
σμού και ρύθμιση θεμάτων Δημόσιας Διοίκησης». 

2. Την αριθ. 236/7.7.1994 πράξη του Υπουργικού Συμ¬ 
βουλίου (άρθρο 3 εδ. θ’ - ΦΕΚ 115 τ.Α'). 

3. Την αριθ. 33361/5.9.1991 (ΦΕΚ 703/91 τ.Β') κοινή 
Υπουργική απόφαση «Μεταβίβαση εξουσίας υπογραφής 
κ.λπ.». 

4. Την αριθ. 1/1427/6.7.1995 απόφαση του Υπουργού 
Εθνικής Παιδείας και θρησκευμάτων «Έγκριση πραγμα¬ 
τοποίησης Διεθνούς Ημερίδας με θέμα: «Οικονομική αυ¬ 
τοτέλεια και χρηματοδότηση της Τριτοβάθμιας Εκπαίδευ¬ 
σης» (Αθήνα, 12.7.1995), αποφασίζουμε: 

Εγκρίνουμε την απασχόληση με σύμβαση μίσθωσης έρ¬ 
γου μέχρι 3 διερμηνέων για την κάλυψη αναγκών διερμη- 
νείας της Διεθνούς Ημερίδας με θέμα «Οικονομική Αυτο¬ 
τέλεια και Χρηματοδότηση της Τριτοβάθμιας Εκπαίδευ¬ 
σης» (Αθήνα 12.7.1995) δεδομένου ότι πρόκεται για συ¬ 
νάντηση υψηλού επιπέδου και για τη διερμηνεία απαιτού¬ 
νται επαγγελματίες διερμηνείς με τυπικά προσόντα, πτυ¬ 
χίο αντίστοιχης ξένης φιλολογίας ανώτατου εκπαιδευτι¬ 
κού ιδρύματος της ημεδαπής ή ισότιμο της αλλοδαπής και 
δίπλωμα ειδικής εκπαίδευσης στη διερμηνεία. 


Η απασχόληση αφορά το χρονικό διάστημα της ημερί¬ 
δας 12.7.1995. 

Στους διερμηνείς που θα απασχοληθούν σύμφωνα με τα 
ανωτέρω θα καταβληθεί ως αμοιβή συνολικό ποσό διακο- 
σίων ογδόντα χιλιάδων δραχμών (280.000). 

Τ ο παραπάνω ποσό θα βαρύνει τον προϋπολογισμό εξό¬ 
δων της Κεντρικής Υπηρεσίας του Υπουργείου Εθνικής 
Παιδείας και θρησκευμάτων (Φορέας 19-160 και ΚΑΕ 
0846) οικονομικού έτους 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1995 
Με εντολή Υπουργών 
Οι Γενικοί Γραμματείς των Υπουργείων 
ΠΡΟΕΔΡΙΑΣ ΤΗΣ ΚΥΒ/ΣΗΣ ΕΘΝ. ΠΑΙΔ. & ΘΡΗΣΚΕΥΜΑΤΩΝ 
ΓΕΩΡΓΙΟΣ ΠΑΥΛΕΑΣ ΙΩΑΝΝΗΣ ΠΑΝΑΡΕΤΟΣ 

-♦- 

Αριθ. 6500/1 /6-ιγ (9) 

Κατακτήριες εξετάσεις για την εισαγωγή στη Σχολή Αξιω¬ 
ματικών Ελληνικής Αστυνομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 παρ. 2 εδάφ. δ' του Ν. 
2226/1994 «Εισαγωγή, εκπαίδευση και μετεκπαίδευση 
στις Σχολές της Αστυνομικής Ακαδημίας και στο Τμήμα 
Ανθυποπυραγών της Πυροσβεστικής Ακαδημίας και άλ¬ 
λες διατάξεις» (Α' 122). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

’Αρθρο 1 

Εξεταζόμενα μαθήματα 

Οι Αστυφύλακες, Αρχιφύλακες και Ανθυπαστυνόμοι, 
πτυχιούχοι Ανωτάτων Εκπαιδευτικών Ιδρυμάτων (Α.Ε.Ι.) 
και Τεχνολογικών Εκπαιδευτικών Ιδρυμάτων (Τ.Ε.Ι.), οι 
οποίοι συγκεντρώνουν και τα λοιπά προβλεπόμενα από τις 
διατάξεις του Π.Δ. 4/1995 «Εισαγωγή στις Σχολές Αξιω¬ 
ματικών και Αστυφυλάκων με το σύστημα των γενικών 
εξετάσεων» (Α’ 1) προσόντα, κατά τις κατακτήριες εξετά¬ 
σεις για τη Σχολή Αξιωματικών της Ελληνικής Αστυνομίας 
εξετάζονται στα ακόλουθα μαθήματα: 

α) Ανάπτυξη θέματος (Έκθεση Ιδεών). 

β) Ουσιαστικό και Δικονομικό Ποινικό Δίκαιο. 

γ) Δημόσιο Δίκαιο (Συνταγματικό - Διοικητικό). 

Άρθρο 2 

Διαδικασία εξετάσεων 

Για τη διαδικασία διενέργειας των εξετάσεων και τα συ¬ 
ναφή θέματα εφαρμόζονται ανάλογα οι διατάξεις των άρ- _ 
θρων 3 έως 19 του Π.Δ. 209/1995 «Προϋποθέσεις, δι- 
καιολογητικά, εξεταζόμενα μαθήματα και διαδικασία προ- 
αγωγικών εξετάσεων για την κάλυψη κενών οργανικών θέ¬ 
σεων Αρχιφυλάκων γενικών καθηκόντων» (Α' 111) με τις 
εξής διαφοροποιήσεις: 

α) Ως μέλος των Εξεταστικών Επιτροπών ορίζεται πά¬ 
ντοτε ένας καθηγητής του οικείου μαθήματος. 

β) Γ ία την επιτυχία υποψηφίου δεν τίθεται θέμα βάσης 
σε κανένα μάθημα. 

γ) Η προκήρυξη του διαγωνισμού γίνεται το μήνα Απρί¬ 
λιο. Οι εξετάσεις διενεργούνται με μέριμνα της Σχολής 
Αξιωματικών το πρώτο δεκαήμερο του Σεπτεμβρίου και τα 
αποτελέσματα εκδίδονται και κοινοποιούνται εντός του 
πρώτου δεκαπενθημέρου του ιδίου μήνα. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1995 

ο ΥΠΟΥΡΓΟΣ 

ΙΩΣΗΦ ΒΑΛΥΡΑΚΗΣ 

♦- 

Αριθ. Α1-1068 (10) 

Αντικατάσταση μελών της Επιτροπής Ανταγωνισμού. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Την υπ’ άριθ. Α1 -829/18.5.95 απόφασή μας «Διορι¬ 
σμός μελών της Επιτροπής Ανταγωνισμού» (ΦΕΚ 480/Β/ 
31.5.95) και τις διατάξεις επί των οποίων στηρίζεται αυτή. 

2. Την υπ’ αριθ. Φ1 -3322/95 απόφασή μας «Σύσταση 
Εθνικού Συμβουλίου Καταναλωτών». 

3. Το υπ’ αριθ. ΕΣΚ/1/30.6.95 έγγραφο του Εθνικού 
Συμβουλίου Καταναλωτών, αποφασίζουμε: 

Τροποποιούντες την απόφασή μας Α1 -829/18.5.95, 
διορίζουμε ως μέλη της Επιτροπής Ανταγωνισμού τους 
εκπροσώπους του Εθνικού Συμβουλίου Καταναλωτών 
Μελίνα Μουζουράκη (τακτικό) και Χρήστο Παυλόπουλο 
(αναπληρωματικό) σε αντικατάσταση των διορισθέντων 
εκπροσώπων της Γ ενικής Συνομοσπονδίας Εργατών Ελ¬ 
λάδος Διονύσιο Βεργάδο (τακτικό) και Ευάγγελο Φλώρο 
(αναπληρωματικό). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1995 

Ο ΥΠΟΥΡΓΟΣ 

Κ. ΣΗΜΙΤΗΣ 
-♦- 

Αριθ. Οικ. 21439/4444 (11) 

Καθορισμός του αριθμού των απολυθέντων υπαλλήλων 
της ΟΙΥΜΡΙΟ ΟΑΤΕΒΙΝΘ που θα επαναπροσληφθούν 
στο Υπουργείο Μεταφορών και Επικοινωνιών, εντός 
του δευτέρου εξαμήνου του έτους 1995. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) της παραγρ. 13 του άρθρου 25 του 
Ν. 2190/94 (ΦΕΚ 28/Α/3.3.94), β) του άρθρου 29 Α του 
Ν. 1558/85 που προστέθηκε με το άρθρο 27 του Ν. 2081 / 
92, σχετικά με τον έλεγχο των δαπανών που προκαλούν οι 
κανονιστικές διοικητικές πράξεις και γ) του Π.Δ. 149/92 
(ΦΕΚ 72/Α/8.5.92) «Οργανισμός του Υπουργείου Μετα¬ 
φορών και Επικοινωνιών». 

2. Την με αριθμό 32621/8006/11.10.94 κοινή από¬ 
φαση των Υπουργών Προεδρίας της Κυβέρνησης, Οικο¬ 
νομικών και Μεταφορών και Επικοινωνιών, με την οποία 


καθορίστηκε σε σαράντα (40) ο αριθμός των προσωρινών 
- προσωποπαγών θέσεων που θα συσταθούν στο Υπουρ¬ 
γείο Μεταφορών και Επικοινωνιών και θα καλυφθούν με 
επαναπρόσληψη ισάριθμων απολυθέντων υπαλλήλων της 
ΟΙΎΜΡίΟ ΟΑΤΕΒΙΝΘ. 

3. Την με αριθμό 2042264/275/0021Β/1.7.94 εγκύ¬ 
κλιο του Υπουργείου Οικονομικών «Σύνταξη χρονοδια¬ 
γράμματος επαναπροσλαμβανομένων υπαλλήλων σύμ¬ 
φωνα με τις διατάξεις του Ν. 2190/94», σε συνδυασμό με 
τον συνολικό αριθμό (1660) του τακτικού προσωπικού που 
υπηρετεί στο Υπουργείο Μεταφορών και Επικοινωνιών. 

4. Τις με αριθμούς 35141 /6535/2.11.94 (ΦΕΚ 828/Β/ 
8.11.94) και 14383/2847/5.5.95 (ΦΕΚ 428/Β/17.5.95) 
κοινές αποφάσεις των Υπουργών Οικονομικών και Μετα¬ 
φορών και Επικοινωνιών, με τις οποίες καθορίστηκε σε 
δέκα επτά (17) και τρεις (3) αντίστοιχα ο αριθμός των επα¬ 
ναπροσλαμβανομένων υπαλλήλων της ΟΙΥΜΡΙΟ ΟΑΤΈ- 
ΒΙΝΘ στο Υπουργείο Μεταφορών και Επικοινωνιών εντός 
του δευτέρου εξαμήνου του έτους 1994 και του πρώτου 
εξαμήνου του έτους 1995. 

5. Τις αυξημένες και επιτακτικές ανάγκες σε προσω¬ 
πικό του Υπουργείου Μεταφορών και Επικοινωνιών, απο¬ 
φασίζουμε: 

1. Καθορίζουμε τον αριθμό των απολυθέντων υπαλλή¬ 
λων της ΟΙΥΜΡΙΟ ΟΑΤΕΒΙΝΘ που θα επαναπροσλη¬ 
φθούν στο Υπουργείο Μεταφορών και Επικοινωνιών (το¬ 
μέας Μεταφορών και Επικοινωνιών) εντός του δευτέρου 
εξαμήνου του έτους 1995, σε δέκα (10), οι οποίοι κατανέ- 
μονται σε κλάδο ως εξής: 

Αριθμός επαναπροσληφθησομένων 


ΚΛΑΔΟΣ υπαλλήλων 

ΔΕ Διοικητικός-Λογιστικός 6 

ΥΕ Επιμελητών 1 

ΥΕ Προσωπικού καθαριότητας 3 


2. Από την εφαρμογή των διατάξεων της παρούσας 
απόφασης θα προκληθεί δαπάνη σε βάρος του Κρατικού 
Προϋπολογισμού, η οποία ανέρχεται για το έτος 1996 στο 
ποσό των 28.000.000 δρχ. Για το έτος 1995 περιορίζεται 
στο ποσόν των 14.000.000 δρχ. και θα καλυφθεί από τις 
πιστώσεις που είναι γραμμένες για επαναπροσλήψεις 
στον Προϋπολογισμό του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1995 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΟΝΙΟΝ 

ΑΛΕΞ. ΠΑΠΑΔΟΠΟΥΛΟΣ ΑΘΑΝΑΣΙΟΣ ΤΣΟΥΡΑΣ 

- « - 

Αριθ. Οικ. 21440/4445 (12) 

Καθορισμός του αριθμού των απολυθεισών καθαριστριών 
(Ν. 1882/90) που θα επαναπροσληφθούν στο Υπουρ¬ 
γείο Μεταφορών και Επικοινωνιών, εντός του δευτέ¬ 
ρου εξαμήνου του έτους 1995. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) της παραγρ. 10 του άρθρου 25 του 
Ν. 2190/94 (ΦΕΚ 28/Α/3.3.94), β) του άρθρου 29 Α του 
Ν. 1558/85 που προστέθηκε με το άρθρο 27 του Ν. 2081 / 

92, σχετικά με τον έλεγχο των δαπανών που προκαλούν οι 
κανονιστικές διοικητικές πράξεις και γ) του Π.Δ. 149/92 
(ΦΕΚ 72/Α/8.5.92) «Οργανισμός του Υπουργείου Μετα¬ 
φορών και Επικοινωνιών». 

2. Την με αριθμό 27250/4666/22.8.94 κοινή απόφαση 
των Υπουργών Προεδρίας της Κυβέρνησης, Οικονομικών 
και Μεταφορών και Επικοινωνιών, με την οποία καθορί¬ 
στηκε ο αριθμός των απολυθεισών καθαριστριών (Ν. 
1882/90) που θα επαναπροσληφθούν στο Υπουργείο Με¬ 
ταφορών και Επικοινωνιών, σε δεκαπέντε (15). 

3. Την με αριθμό 2042264/275/0021Β/1.7.94 εγκύ¬ 
κλιο του Υπουργείου Οικονομικών «Σύνταξη χρονοδια¬ 
γράμματος επαναπροσλαμβανομένων υπαλλήλων σύμ¬ 
φωνα με τις διατάξεις του Ν. 2190/94». 

4. Την με αριθμό 32610/6005/11.10.94 (ΦΕΚ 782/Β/ 
18.10.94) κοινή απόφαση των Υπουργών Οικονομικών και 
Μεταφορών και Επικοινωνιών, με την οποία καθορίστηκε 
σε έξι (6) ο αριθμός των επαναπροσλαμβανομένων καθα¬ 
ριστριών στο Υπουργείο Μεταφορών και Επικοινωνιών 
εντός του δευτέρου εξαμήνου του έτους 1994. 

5. Τις αυξημένες και επιτακτικές ανάγκες σε προσω¬ 


πικό καθαριότητας του Υπουργείου Μεταφορών και Επι¬ 
κοινωνιών, αποφασίζουμε: 

1. Καθορίζουμε τον αριθμό των απολυθέντων καθαρι¬ 
στριών (Ν. 1882/90), που θα επαναπροσληφθούν στο 
Υπουργείο Μεταφορών και Επικοινωνιών εντός του δευ¬ 
τέρου εξαμήνου του έτους 1995, σε τρεις (3). 

2. Από την εφαρμογή των διατάξεων της παρούσας 
απόφασης θα προκληθεί δαπάνη σε βάρος του Κρατικού 
Προϋπολογισμού, η οποία ανέρχεται για το έτος 1996 στο 
ποσό των 8.400.000 δρχ. Για το έτος 1995 περιορίζεται 
στο ποσόν των 4.200.000 δρχ. και θα καλυφθεί από τις πι¬ 
στώσεις που είναι γραμμένες για επαναπροσλήψεις στον 
Προϋπολογισμό του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1995 

οι ΥΠΟΥΡΓΟΙ 

ΟΙΚΟΝΟΜΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΛΕΞ. ΠΑΠΑΔΟΠΟΥΛΟΣ ΑΘΑΝΑΣΙΟΣ ΤΣΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 


ΤΕίΕΧ 

22.3211 ΥΡΕΤΘΡ 

λειτουργούν καθημερινά από 8.00’ έως 13.00’ 

ΡΑΧ 

5234312 

Ι| ι 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48,188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γ ια πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

20.000 

Δρχ. 

1.000 

β) 

» 

» 

» 

Β 

» 

40.000 

» 

2.000 

γ) 

» 

» 

» 

Γ’ 

» 

10.000 

» 

500 

δ) 

» 

» 

» 

Δ' 

» 

40.000 

* > 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. 8ιΕ.Π.Ε. 

» 

210.000 

» 

10.500 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















